Intohimo+ja+luovuus

=Kukoistuksen käsikirjoitus=

Himanen, Pekka
Suomen on mahdollista luoda itselleen 2010-luvun kukoistuksen käsikirjoitus. Talouskriisistä ja muista käynnissä olevista kriiseistä nouseminen edellyttää kuitenkin uuden suunnan määrittelyä ja välitöntä toimintaa sen eteen. Kehityksen perimmäiseksi päämääräksi on asetettava kokonaisvaltaisesti arvokas elämä. //Kukoistuksen käsikirjoitus// on professori Pekka Himasen selvitys Suomen henkisen ja aineellisen hyvinvoinnin tekijöistä 2010-luvulla. Raporttia ohjaa näkemys, että aikamme isoimmat haasteet liittyvät siirtymään vihreään informaatio- ja vuorovaikutustalouteen, hyvinvointiyhteiskuntaan versio 2.0 sekä rikkaaseen monikulttuuriseen elämään. Vain niiden kautta voimme luoda kestävän perustan kokonaisvaltaisesti arvokkaalle elämälle myös 2010-luvulla.
 * Mikä on Suomen 2010-luvun käsikirjoitus?**

Pekka Himasen selvityksen ovat tilanneet pääministeri //Matti Vanhanen//, valtiovarainministeri //Jyrki Katainen// ja kulttuuriministeri //Stefan Wallin//.

Luvussa III **Uusi oppimiskulttuuri** professori Himanen toteaa, että perustavat haasteemme liittyvät - hyvinvointiyhteiskunnan 2.0 luomiseen - vihreään informaatio- ja vuorovaikutustalouteen siirtymiseen - rikkaaseen monikultturiseen elämään

Jo kodin kasvatuksen, mutta myös koulun ja muun oppimismaailman on tehtävä kaikkensa päämäärän edistämiseksi.

Oppimisen prosessi on parhaimmillaan:
 * luova intohimo -> kysymykset -> resurssien käyttö -> rikastava yhteisö -> uuden luominen ja ajava unelma**

Himanen kutsuu tätä paitsi tehokkaimman oppimisen prosessiksi myös luonnollisen oppimisen prosessiksi.

 Olisko Himasen oppimisen prosessista mallia opintopoluiksi?

Mistä syttyy kipinä ja intohimo? Kannustammeko kysymään ja kyseenalaistamaan? Onko riittävästi oppijoiden toivomia resursseja tarjolla oikea-aikaisesti? Mahdollistammeko vuorovaikutuksen ja yhteistyön? Palkitsemmeko luovuudesta ja rohkeudesta?

Sirkka

Hei Onko se niin että näin keväällä intohimot alkavat kuiskutella olemassaolostaan....Mutta vakavasti puhuen,pitää lukea Himasen teos. Onhan hän jo aikaisemmassa teoksessaan "Suomen tietoyhteiskuntamalli"yhdessä Castellsin kanssa hahamottanut Suomen tietä. Sekin on mielenkiintoinen teos. Sinulla on hyviä kysymyksiä Esim. Mistä syttyy kipinä ja intohimo? Se on sinänsä vaikea vastata tuohon,mutta teoriassa se voi syttyä mistä vaan,esim ahaa-elämys. Jos olisi oikein hyviä opettajia,niin kipinöitä kyllä syntyy.Kerron esimerkin: olen jonkun verran ollut filosofi Esa Saarisen luennoilla ja siellä esim. minä koin suuria ymmärryksen hetkiä,kun Saarinen osasi taitavasti hahmottaa tilanteita.En välitä siitä kritiikistä,mitä filosofipiireissä esitetään Saarista kohtaan(On muuten Himasen väitöksen ohjaaja).Tässä tullaan siihen, että jos opettajalla on ymmärrystä asioista ja hän osaa ne esittää,opiskelijoihin voi syttyä"kipinöitä".Mutta kun palataan meidän arkeen,niin me olemme siinä mielessä vaikean kasvatustehtävän edessä, että "kasvatettava materiaali"hakee vielä identiteettiään,aikuisuuttaan,on murrosvaiheessa Onko yksi ongelma meidän kasvatustehtävässä se, etteivät tavoitteet ole selvillä.Mitä se on nuoren elämässä,jos hänestä tulee merkonomi,kokki tai sähköasentaja tai yrittäjä? Itseltäni ainakin puuttuu tieteellinen yleiskäsitys ,mikä tämä yrittäjyys oikein on?Yksi hyvä tietolähde on Vaasan yliopiston professori ,Ristimäki ehkä, luultavimmin Kari Ristimäki.Lukiessani hänen analyysejään yrittäjyydestä, yrittäjyyskasvatuksesta,ne jotenkin kolahtivat minuun. Mitä me voimme tehdä?Ensinnäkin meillä opettajilla pitäisi olla syvällisempi koulutus yrittäjyydestä.Itse en mene siihen lankaan, että yriittäjyys on helppo juttu.Minusta se on todella hyvin monimutkainen,syvällistä ymmärrystä vaativa asia. Lukiessani kaupan ja palvelusten digitalisoitumisesta tässä mediassa,niin kai se niin, että facebook(jota en osaa)on tulevaisuutta. Mutta minulle on epäselvää,miten facebook ym sosiaalinen media edistää yrittäjyyttä?Tämä kysymys on yksi ratkaistavista

Pentti